
Indekspunkt: 


Rundskriv UDI 02-93 soda

Saksnummer: 98/57

Oslo, 21. september 2002
Til: 
Utenriksstasjonene

foreldrebesøk - Utlendingsforskriften § 24 fjerde ledd 

I. Innledning 
Dette rundskrivet avløser rundskriv UDI 01-14 JURA, som oppheves og bes makulert. Utgivelse av nytt rundskriv innebærer ingen endring av praksis. 

Foreldre som har en særlig tilknytning til Norge, kan gis oppholdstillatelse i inntil ni måneder i medhold av utlendingsforskriften § 24 fjerde ledd. Det er en forutsetning at underhold og bolig er sikret, og at søkeren returnerer til sitt hjemland ved tillatelsens utløp.  

II. INFORMASJON TIL SØKER

Vi ber utenriksstasjonene forsikre seg om at potensielle søkere blir informert om  følgende:

· Oppholdstillatelse av inntil ni måneders varighet kan gis til foreldre som har særlig tilknytning gjennom barn som er bosatt i Norge. Dersom det søkes om varig familiegjenforening, bes søkeren opplyse i søknadsskjemaet om de alternativt er interessert i et besøksopphold i inntil ni måneder, jf forskriftens § 24 fjerde ledd. 

· For å få oppholdstillatelse etter forskriftens § 24 fjerde ledd, må hovedpersonen (barn som er bosatt i Norge) være norsk eller nordisk borger, ha bosettingstillatelse eller tillatelse som danner grunnlag for dette. Det er en forutsetning at underhold og bolig er sikret, jf §§ 25 første og annet ledd og § 20. 

· Oppholdstillatelse som er gitt for kortere tid enn ni måneder etter forskriftens § 24 fjerde ledd, kan ikke forlenges etter ankomst, jf forskriftens § 37 annet ledd. 

· Foreldre omfattet av forskriften § 24 fjerde ledd, kan søke om slik tillatelse etter å kommet til Norge eller reise inn i landet før tillatelse er gitt, jf. forskriften § 10 annet ledd bokstav g. Det skal likevel ikke utstedes visum til foreldrene, dersom det er grunn til å tro at de vil forbli i landet ut over perioden det er søkt om visum.

· Ny oppholdstillatelse i medhold forskriftens § 24 fjerde ledd kan tidligst gis etter ett års opphold utenfor Norge. Foreldre som har hatt oppholdstillatelse i medhold av forskriften § 24 fjerde ledd, må oppholde seg utenfor Norge og de øvrige Schengen-land i minst tre måneder, før de tidligst kan reise inn i Schengen-området uten å ha oppholds- eller arbeidstillatelse, jf. forskriften § 7. De kan da oppholde seg i Schengen-området i inntil tre måneder.

III.
SØKNADSSKJEMA

Søkere som etter informasjon om de ulike alternativer kun ønsker å foreta besøk for inntil tre måneder benytter «Skjema for søknad om visum».

Søkere som ønsker å foreta besøk for mer enn tre måneder, men for inntil ni måneder, benytter «Skjema for søknad om første gangs arbeids- og oppholdstillatelse». Samme skjema benyttes av dem som ønsker varig opphold i Norge i familiegjenforeningsøyemed, jf forskriftens § 24 første ledd bokstav c. 

Se vedlegg for yterligere informasjon om søknadsskjema. 

Hans Henrik Hartmann

underdirektør


Kontakt: 

Utlendingsdirektoratet, Oppholdsavdelingen

Vedlegg

	Filref.: RS2002-93.doc
	side 1 av 2

	
	


	Filref.: RS2002-93.doc
	side 2 av 2

	
	



[image: image1.wmf]